ถือว่าเป็นปอเปี๊ยะสดเจ้าดังเจ้าเก่าแก่ของเชียงใหม่เลยก็ว่าได้ สมัยก่อนจะมีก๋วยเตี๋ยวหลอดทรงเครื่องขายคู่กับปอเปี๊ยะสดอร่อยมาก แต่ตอนนี้ทางร้านได้เปลี่ยนมาขายข้าวขาหมู, หมูแดง, หมูกรอบ และ บะหมี่แล้ว

บรรยากาศยังคงไม่เปลี่ยนไปมากนัก และข้าวหมูแดงและหมูกรอบก็อร่อยพอสมควรเลยทีเดียว ส่วนปอเปี๊ยะสดนั้นก็ยังอร่อยเหมือนเดิม

โดยรวมแล้ว อาหารไม่มีปัญหา บริการของร้านก็ไม่ได้แย่ แต่ที่ให้สองดาวเพราะแมลงวันที่เยอะมากกกกกกกกกกกกกกกกกก มากจนผมรับไม่ได้จริงๆ แค่มานั่งที่โต๊ะก็มีแมลงวันมาเกาะรอแล้ว พอยิ่งอาหารมาเสิร์ฟก็ยิ่งแห่กันมาเป็นสิบตัวเลย และทางร้านก็ไม่ได้สนใจที่จะจัดการเรื่องพวกนี้อีกด้วย ไม่แปลกใจเลยว่าทำไมถึงมีแต่คนซื้อกลับบ้าน แต่สำหรับผมคงไม่ไว้ใจที่นี่แล้วครับ อาจจะต้องไปกินอีกสาขาหนึ่งแทนแล้ว PEACE!!!!


EDIT: เท่าที่ได้ฟังจากลูกค้าเก่าๆ เลยได้ทราบว่า ในตอนแรกนั้นเจ้าของเดิมได้ขายสูตรก๋วยเตี๋ยวหลอด ปอเปี๊ยะสดและรถคันเล็กหน้าร้านให้กับลูกค้าคนหนึ่งและให้เค้าเช่าร้านขายแทน แต่ด้วยความที่ไม่ใส่ใจในรายละเอียดต่างๆ ที่คุณลุงเจ้าของเดิมได้ถ่ายทอดให้ ทำให้รสชาติที่ออกมานั้นไม่อร่อยเหมือนกับที่เจ้าของเดิมเคยทำ ทั้งสองจึงเกิดมีปากเสียงกันและทำให้ลูกค้าที่ซื้อสูตรมานั้นปัจจุบันย้ายไปเปิดร้านก๋วยเตี๋ยวหลอดปอเปี๊ยะสดอยู่ใกล้โรงพยาบาลเชียงใหม่ราม ส่วนเจ้าของเดิมคุณลุงกับคุณป้าก็กลับมาเปิดร้านที่เดิมหากแต่เปลี่ยนมาขายข้าวหมูแดงหมูกรอบขาหมูแทนครับ ผมเชื่อว่าปอเปี๊ยะสดในเชียงใหม่ ไม่มีที่ไหนอร่อยกว่าที่นี่อีกแล้วแน่นอน น่าเศร้าที่ได้ยินเรื่องราวแบบนี้จริงๆ